Perfektná šou, o exhibícii nemôže byť ani reči: Laver Cup uvidí mesto, kde je šport náboženstvom
ŽENEVA - Tenisti Európy a Výberu sveta budú nadchádzajúci rok bojovať o Laver Cup v Bostone. Aréna TD Garden sa stane dejiskom štvrtého ročníka po Prahe, Chicagu a Ženeve, kde v nedeľu vyvrcholila fantastická trojdňová súťaž šesťčlenných tímov a taktiež do tretice získali trofej európski hráči.
Organizátori súťaže pomenovanej po austrálskej tenisovej legende Rodovi Laverovi oznámili miesto konania turnaja pre rok 2020 krátko po skončení tretieho ročníka. V ňom boli oporami víťazného tímu opäť domáca legenda Roger Federer a Nemec Alexander Zverev, ktorý v rozhodujúcej dvojhre zdolal Miloša Raoniča z Kanady v super-tiebreaku.
Iba Federer a Zverev boli zatiaľ zakaždým členmi víťaznej európskej zostavy, pred dvomi rokmi v pražskej O2 Arene oslavoval i český zástupca Tomáš Berdych. O rok sa bude v Bostone bojovať o trofej od 25. do 27. septembra.
- Zdroj:
- ČTK
- Foto:
- SITA/AP - Salvatore Di Nolfi